
Nr. 20568/16.06.2026

[bookmark: _Hlk56074832]REFERAT DE APROBARE
[bookmark: _Hlk84506802]la proiectul de hotărâre privind nominalizarea pe beneficiari a sumei de 1.200.000  lei aprobată prin Hotărârea Consiliului Județean Cluj nr. 65/2026 la Capitolul 67.02 Alte Acțiuni de Cultură

	Secțiunea 1 - Motivul adoptării actului administrativ: 

	1. Descrierea situației actuale:

	1.1. Cerinţe care reclamă necesitatea actului administrativ:

	Ordonanţa Guvernului nr. 51/1998 privind îmbunătăţirea sistemului de finanţare a programelor, proiectelor și acțiunilor culturale, cu modificările şi completările ulterioare, stabileşte şi reglementează cadrul general, principiile şi procedurile sistemului de finanţare nerambursabilă de la bugetul de stat şi/sau de la bugetele locale a programelor, proiectelor şi acţiunilor culturale. Principiile care stau la baza sistemului de finanţare nerambursabilă de la bugetele locale a programelor, proiectelor şi acţiunilor culturale sunt: libera concurenţă,  transparenţa,  diversitatea culturală şi pluridisciplinaritatea, neretroactivitatea,  susţinerea debutului.
Prin Hotărârea Consilului Județean Cluj nr. 65/2026 privind aprobarea bugetului general propriu al Județului Cluj pe anul 2026 la Capitolul 67.02 a fost aprobată suma de 1.200 mii lei pentru finanțarea nerambursabilă a programelor și proiectelor depuse de asociații, fundații, alte organizații neguvernamentale fără scop lucrativ, persoane juridice de drept public,  precum și persoane fizice fără scop patrimonial autorizate sau înființate conform legii care organizează programe, proiecte și acțiuni în domeniul cultural.

	1.2. Cerinţe care reclamă oportunitatea actului administrativ:

	Conform art . 15 din Legea nr. 350/2005 privind regimul finanțărilor nerambursabile din fonduri publice, cu modificările și completările ulterioare, autorităţile finanţatoare stabilesc un program anual propriu pentru acordarea de finanţări nerambursabile care se publică în Monitorul Oficial al României, Partea a VI-a, în cel mult 30 de zile de la aprobarea bugetului propriu al autorităţii finanţatoare. Consiliul Județean Cluj a publicat în Monitorul Oficial al României nr. 88/14.05.2026, Partea a VI-a Programul anual de finanțare nerambursabilă pe domenii finanțatoare. Ulterior s-a publicat în Monitorul Oficial al României nr. 89/15.05.2026, Partea a VI-a și anunțul de participare la concursul de proiecte organizat în cadrul Programului anual - Acțiuni culturale pentru anul 2026. 
Prin Hotărârea Consiliului Județean Cluj nr. 219/2023 s-au aprobat Regulamentele de finanțare nerambursabilă, de la bugetul Județului Cluj, în domeniul acțiunilor culturale, tineretului și socio- educaționale, sportive și cel al cultelor religioase. 
Anexa nr. 1 la Hotărârea Consiliului Județean Cluj nr. 219/2023 stabilește Regulamentul privind acordarea de finanțare nerambursabilă, de la bugetul Județului Cluj, pentru programele, proiectele și acțiunile organizate în domeniul cultural.
Conform art. 11 alin. (1 )și (2) din regulament:
“(1)Evaluarea și selecția proiectelor culturale se realizează de către o comisie constituită la nivelul autorității finanțatoare.
(2) Comisia de selecție este alcătuită dintr-un număr impar de membri, după cum urmează:
a) reprezentanți ai Autorității finanțatoare;
b) specialiști cu o experienţă de minimum 3 ani de practică în domeniul pentru care se organizează sesiunea de finanţare.”

Componenţa Comisiei menționate mai sus a fost aprobată prin Hotărârea Consiliului Judeţean Cluj nr. 16/2015, modificată şi completată prin Hotărârea Consiliului Judeţean Cluj nr. 32/2017.  
[bookmark: _Hlk192059328]Propunerile de proiecte s-au încărcat exclusiv pe platforma online, pe pagina oficială a Consiliului Județean Cluj, GHIȘEUL UNIC, în perioada  18.05.2026 - 02.06.2026, ora 24:00.
Solicitările depuse au fost verificate din punct de vedere al completitudinii documentare și centralizate  de către persoanele cu atribuții în domeniu din cadrul Serviciului Buget Local, Venituri și  au fost transmise  membrilor comisiei de selecție. 
După analiza solicitărilor, comisia s-a întâlnit în data de 10.06.2026 în vederea finalizării sumelor propuse pentru finanțarea proiectelor, conform regulamentului, întocmindu-se proces verbal în acest sens. 
Centralizatorul  cu sumele propuse de comisie pentru  finanțarea proiectelor culturale, constituie anexă la prezenta hotărâre. 
Având în vedere cele menționate mai sus, considerăm necesară și oportună promovarea proiectului de hotărâre privind nominalizarea pe beneficiari a sumei de 1.200 mii lei aprobată prin Hotărârea Consiliului Județean Cluj nr. 65/2026 la Capitolul 67.02 Alte Acțiuni de Cultură.

	2. Schimbari preconizate: Adoptarea prezentei hotărâri va crea cadrul necesar pentru acordarea finanțărilor nerambursabile destinate proiectelor culturale de interes județean, contribuind la diversificarea și dezvoltarea ofertei culturale, stimularea participării publicului la activități culturale, valorificarea patrimoniului cultural local și susținerea creatorilor, organizațiilor și instituțiilor din domeniul culturii. 
  De asemnea, se urmărește creșterea accesului cetățenilor la activități culturale de calitate, promovarea identității culturale a județului, încurajarea inițiativelor culturale inovatoare și consolidarea parteneriatului dintre autoritatea publică și sectorul cultural.

	Secțiunea a 2-a - Impactul socio-economic:  susținerea proiectelor culturale din județul Cluj

	[bookmark: _Hlk509564635]Secțiunea a 3-a - Impactul financiar asupra bugetului judeţului pe termen scurt (an curent)/lung: anual prin Hotărârea de aprobare a bugetului județului se alocă fonduri pentru cofinanţarea programelor şi proiectelor culturale din județul Cluj.

	Secțiunea a  4-a - Activități de informare publică și consultare privind elaborarea și implementarea actului administrativ: 
Rezultatele, parțiale au fost afișate pe pagina oficială a Consiliului Județean Cluj, la secțiunea Cultură. 
După adoptarea prezentei hotărâri, rezultatele finale se vor afișa pe pagina oficială a Consiliului Județean Cluj, iar beneficiarii vor fi informați atât cu privire la rezultatele finale cât și cu privire la etapele viitoare, prin intermediul platformei online.

	Secțiunea a 5-a - Efectele actului administrativ asupra actelor administrative în vigoare și măsuri de implementare: 
Beneficiarii de finanțare nerambursabilă vor încheia contracte de finanțare cu Consiliul Județean Cluj, vor implementa proiectele iar ulterior implementării vor face decontarea cheltuielilor. Aceștia au obligaţia sǎ finalizeze proiectele, inclusiv procedura de întocmire şi depunere a rapoartelor de activitate și a celor  financiare, până la data de 23.12.2026.  Totodată au obligaţia de a sprijini şi promova imaginea Consiliului Județean Cluj prin includerea pe materialele şi produsele de promovare, precum şi cu ocazia evenimentelor şi acțiunilor desfăşurate pe durata Proiectului.
Beneficiarii au obligaţia de a transmite Autorităţii Finanţatoare, respectiv Serviciului Relații Publice, cu 10 zile lucrătoare înainte de data începerii  proiectului, o informare scrisă – comunicat de presă  privind data şi locul exact al desfăşurării  proiectului.
Tot procesul privind acordarea de finanțare nerambursabilă de la bugetul județului Cluj pentru programele, proiectele și acțiunile organizate în domeniul cultural se  desfășoară exclusiv online pe platforma Ghișeul Unic.

	Secțiunea a 6-a - Anexe la referatul de aprobare: nu e cazul




INIȚIATOR,
PREȘEDINTE 
Alin Tișe





































PROIECT  DE  HOTĂRÂRE
privind nominalizarea pe beneficiari a sumei de 1.200 mii lei aprobată prin Hotărârea Consiliului Județean Cluj nr. 65/2026 la Capitolul 67.02 Alte Acțiuni de Cultură


Consiliul Judeţean Cluj întrunit în şedinţă extraordinară;
Având în vedere Proiectul de hotărâre înregistrat cu nr. ________ din ________  privind nominalizarea pe beneficiari a sumei de 1.200 mii lei aprobată prin Hotărârea Consiliului Județean Cluj nr. 65/2026 la Capitolul 67.02 Alte Acțiuni de Cultură, propus de președintele Consiliului Județean Cluj, domnul Alin Tișe, care este însoţit de Referatul de aprobare cu nr. 20568/16.06.2026, Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 20569/16.06.2026 şi Avizul cu nr............. din ............... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu  modificările și completările ulterioare; 

Ținând cont de: 
· [bookmark: _Hlk13557324]Programul anual de finanțare nerambursabilă publicat în Monitorul Oficial al României nr. 88/14.05.2026, Partea a VI-a;
· Anunțul de participare pentru concursul de proiecte organizat în cadrul Programului anual Acțiuni Culturale pentru anul 2025, publicat în Monitorul Oficial al României nr. 89/15.05.2026, Partea a VI-a;

Luând în considerare prevederile: 
· art. 123 – 140, ale art. 142 -156, ale art. 215 și ale art. 217 - 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:
· art. 173 alin. (1) lit. d) și f) și alin. (5) lit. d) din Ordonanța de Urgență nr. 57/2019 privind Codul Administrativ, cu modificările și completările ulterioare;
· Legii privind regimul finanţărilor nerambursabile din fonduri publice alocate pentru activităţi nonprofit de interes general nr. 350/2005, cu modificările şi completările ulterioare;
· Ordonanţei Guvernului nr. 51/1998 privind îmbunătăţirea sistemului de finanţare a programelor, proiectelor și acțiunilor culturale, cu modificările şi completările ulterioare; 
· [bookmark: _Hlk164144623]Hotărârii Consiliului Judeţean Cluj nr. 219/2023  privind aprobarea regulamentelor de finanțare nerambursabilă, de la bugetul Județului Cluj , în domeniul acțiunilor culturale, tineretului și socio-educaționale, sportive și cel al cultelor religioase;
· Hotărârii Consiliului Județean Cluj nr. 16/2015 privind constituirea Comisiei de selecţie şi a Comisiei de soluţionare a contestaţiilor pentru ofertele culturale care vor fi depuse de candidaţi în vederea obţinerii de finanţare nerambursabilă de la bugetul Judeţului Cluj, cu modificările și completările ulterioare;
· Hotărârii Consiliului Judeţean Cluj nr. 65/2026 privind aprobarea Bugetului general propriu al Judeţului Cluj pe anul 2026;


În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

hotărăşte:

	Art. 1. Se aprobă nominalizarea pe beneficiari a sumei de 1.200.000 lei aprobată prin Hotărârea Consiliului Judeţean Cluj nr. 65/2026, la Capitolul nr. 67.02 Alte Acţiuni de Cultură, conform anexei care face parte integrantă din prezenta hotărâre.

Art. 2. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Generală Buget, Finanţe, Resurse Umane și beneficiarii finanțărilor nerambursabile nominalizați în anexă.

Art. 3. Prezenta hotărâre se comunică Direcţiei Generale Buget, Finanţe, Resurse Umane; beneficiarilor nominalizați în anexă precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj și pe pagina de internet www.cjcluj.ro.
	                                          

                                                                                                    Contrasemnează:
           PREŞEDINTE,			                   SECRETAR GENERAL AL JUDEŢULUI,
               Alin Tișe                                                                             Simona Gaci



Nr……... din iunie 2026

Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.  



INIȚIATOR,
PREȘEDINTE 
Alin Tișe










    
  Nr. 20569/16.06.2026

[bookmark: _Hlk77069243]RAPORT DE SPECIALITATE

	Titlul proiectului de hotărâre
	privind nominalizarea pe beneficiari a sumei de 1.200.000 lei aprobată prin Hotărârea Consiliului Județean Cluj nr. 65/2026 la Capitolul 67.02 Alte Acțiuni de Cultură


	Compartiment de resort:
	Direcţia Generală Buget Finanţe, Resurse Umane
Serviciul Buget Local, Venituri

	Secțiunea 1 – Documentare și analiză: 

	
Precizăm că proiectul de hotărâre respectă prevederile următoarelor acte normative:
· art. 173 alin. (1) lit. d) și f) și alin. (5) lit. d) din Ordonanța de Urgență nr. 57/2019 privind Codul Administrativ, cu modificările și completările ulterioare;
· Legea privind regimul finanţărilor nerambursabile din fonduri publice alocate pentru activităţi nonprofit de interes general nr. 350/2005, cu modificările şi completările ulterioare;
· Ordonanţa Guvernului nr. 51/1998 privind îmbunătăţirea sistemului de finanţare a programelor, proiectelor și acțiunilor culturale, cu modificările şi completările ulterioare; 
· Hotărârea Consiliului Județean Cluj nr. 16/2015 privind constituirea Comisiei de selecţie şi a Comisiei de soluţionare a contestaţiilor pentru ofertele culturale care vor fi depuse de candidaţi în vederea obţinerii de finanţare nerambursabilă de la bugetul Judeţului Cluj, cu modificările și completările ulterioare;
· Hotărârea Consiliului Judeţean Cluj nr. 219/2023 privind aprobarea Regulamentelor  de finanţare nerambursabilă, de la bugetul Judeţului Cluj, în domeniul acțiunilor culturale, tineretului și socio-educaționale, sportive și cel al cultelor religioase;
· Hotărârea Consiliului Judeţean Cluj nr. 65/2026 privind aprobarea Bugetului general propriu al Judeţului Cluj pe anul 2026;    

	[bookmark: _Hlk48726064]Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: 

	Prin Hotărârea Consiliului Judeţean Cluj nr. 219/2023, privind aprobarea regulamentelor de finanțare nerambursabilă, de la bugetul Județului Cluj , în domeniul acțiunilor culturale, tineretului și socio-educaționale, sportiv și cel al cultelor religioase, la Art. 1 s-a aprobat Regulamentul de finanțare  nerambursabilă, de la bugetul Județului Cluj în domeniul acțiunilor culturale. 
Regulamentul are ca scop stabilirea cadrului general şi a procedurii de acordare a unor forme de  finanțare nerambursabilă, de la bugetul Judeţului Cluj, asociaţiilor, fundaţiilor, altor organizaţii neguvernamentale fără scop lucrativ, persoanelor juridice de drept public, precum şi persoanelor fizice fără scop patrimonial autorizate sau înfiinţate conform legii, care organizează programe, proiecte şi acţiuni în domeniul cultural.         
Acordarea de finanțări nerambursabile este condiționată de existența altor surse de finanțare, proprii sau atrase de beneficiar, în condițiile stabilite de autoritatea finanțatoare. Beneficiarii vor identifica posibilitățile de atragere a altor surse de finanțare, încheind contracte, în condițiile legii. Sursele de finanțare atrase de beneficiar pot proveni și din contracte de parteneriat încheiate cu persoane juridice de drept public ori privat, cu sau fără scop lucrativ.
Principiile care stau la baza sistemului de finanțare nerambursabilă de la bugetul de stat și/sau de la bugetele locale a programelor, proiectelor și acțiunilor culturale:
    	a) libera concurență - asigurarea condițiilor pentru ca oricare solicitant să aibă dreptul de a deveni beneficiar;
    	b) transparența - punerea la dispoziția tuturor celor interesați a informațiilor referitoare la aplicarea procedurii de finanțare nerambursabilă a ofertelor culturale;
 	c) diversitatea culturală și pluridisciplinaritatea - tratamentul nediscriminatoriu al solicitanților, reprezentanți ai diferitelor comunități sau domenii culturale, precum și promovarea diversității bunurilor culturale, a abordărilor multidisciplinare;
   	 d) neretroactivitatea - excluderea posibilității destinării fondurilor nerambursabile unei activități a cărei executare a fost deja începută sau finalizată la data încheierii contractului de finanțare;
    	e) susținerea debutului - încurajarea inițiativelor persoanelor fizice sau ale persoanelor juridice de drept privat, recent autorizate, respectiv înființate, pentru a desfășura activități culturale.
f)  f) eficacitatea utilizării fondurilor publice, respectiv folosirea sistemului concurențial și a criteriilor care să facă posibilă evaluarea propunerilor și a specificațiilor tehnice și financiare pentru atribuirea contractului de finanțare nerambursabilă; 
	g) tratamentul egal, respectiv aplicarea în mod nediscriminatoriu a criteriilor de selecție și a criteriilor pentru atribuirea contractului de finanțare nerambursabilă, astfel încât orice persoană fizică sau juridică ce desfășoară activități nonprofit să aibă șanse egale de a i se atribui contractul respectiv; 
	h) excluderea cumulului, în sensul că aceeași activitate urmărind realizarea unui interes general, regional sau local nu poate beneficia de atribuirea mai multor contracte de finanțare nerambursabilă de la aceeași autoritate finanțatoare; 
	i) cofinanțarea, în sensul că finanțările nerambursabile trebuie însoțite de o contribuție de minimum 10 % din valoarea finanțării; 
	j) anualitatea, în sensul derulării întregii proceduri de finanțare în cadrul anului calendaristic în care s-a acordat finanțarea nerambursabilă din bugetul local.	
   
Procedura de acordare a  finanțării nerambursabile asociațiilor, fundațiilor, altor organizații neguvernamentale fără scop lucrativ, persoanelor juridice de drept public, precum și persoanelor fizice fără scop patrimonial autorizate sau înființate conform legii care organizează programe, proiecte și acțiuni în domeniul cultural se desfășoară în următoarele etape:
a) publicarea programului anual pentru finanțarea nerambursabilă;
b) publicarea anunțului de participare;
c) depunerea documentației de solicitare a finanțării nerambursabile;
d) verificarea eligibilității, înregistrării și a îndeplinirii criteriilor referitoare la capacitatea tehnică și financiară a solicitantului;
e) evaluarea și selecția cererilor;
f) comunicarea rezultatelor evaluării și selecției;
g) depunerea, soluționarea și comunicarea răspunsului la contestații, după caz;
h) afișarea rezultatelor finale, în urma soluționării contestațiilor;
i) întocmirea proiectului de hotărâre privind alocarea  finanțării nerambursabile;
j) comunicarea beneficiarilor selectați a sumelor alocate;
k) încheierea contractului de finanțare;
l) decontarea sumelor alocate beneficiarilor pe baza documentelor justificative depuse.                                            

Autoritatea finanțatoare are obligația să prevadă distinct în bugetul anual propriu fondurile publice necesare pentru acordarea de finanțări nerambursabile în condițiile legislației în vigoare.
Suma disponibilă pentru finanțarea Programului Acțiuni Culturale a fost publicată în anunțul de participare la selecția de proiecte, care a fost afișat pe site-ul Consiliului Județean Cluj și publicat în Monitorul Oficial al României nr. 88/14.05.2026, Partea a VI-a și în trei publicații locale.
Propunerile de proiecte s-au încărcat exclusiv pe platforma online, pe pagina oficială a Consiliului Județean Cluj, GHIȘEUL UNIC, în perioada  18.05.2026 - 02.06.2026, ora 24:00.. 
În situaţia în care un solicitant depune mai multe solicitări de finanţare nerambursabilă pe un domeniu, va beneficia de finanţare pentu un singur proiect.
Proiectele au fost analizate și evaluate în perioada 03.06.2026 – 10.06.2026 de către comisie, care  a propus spre finanţare proiectele prevăzute în anexa la prezentul proiect de hotărâre în urma ședinței din data de 10.06.2026. În data de 10 iunie 2026 au fost publicate pe site-ul Consiliului Județean Cluj rezultatele selecției iar până în data de -15.06.2026 s-au putut formula contestații la rezultatele evaluării. 
Au fost depuse trei contestații care a fost analizate de către comisia de soluționare a contestațiilor, sens în care  s-a comunicat asociaților răspunsul, prin Ghișeul Unic. Rezultatele finale, după contestații au fost afișate pe site-ul Consiliului Județean Cluj. 
Din perspectiva celor mai sus arătate, în considerarea prevederilor legale la care am făcut referire, apreciem că proiectul de hotărâre privind nominalizarea pe beneficiari a sumei de  1.200 mii lei aprobată prin Hotărârea Consiliului Județean Cluj nr. 65/2026 la Capitolul 67.02 Alte Acțiuni de Cultură îndeplinește condițiile legale pentru a fi supus dezbaterii şi aprobării plenului Consiliului Judeţean Cluj, ulterior avizării de către comisiile de specialitate nominalizate în condițiile art. 136 alin. (4) din O.U.G. nr. 57/2019 privind Codul administrativ, cu modificările și completările ulterioare.
Legea Bugetului de Stat a fost aprobată doar în data de 27.03.2026, Bugetul Consiliului Județean a fost aprobat în  11.05.2026, iar în Monitorul Oficial al României nr. 89/15.05.2026, Partea a VI-a, la anunțurile de participare am precizat că Autoritatea finanțatoare organizează sesiunea de urgență și reduce termenul de depunere a solicitărilor pentru acordarea finanțării nerambursabile pentru proiecte la 15 zile. Comisia de evaluare a analizat și finalizat evaluarea proiectelor în data de 10.06.2026. Având în vedere cele precizate mai sus, este necesară aprobarea în ședință extraordinară a proiectelor din domeniile Culte, Cultură, Sport și Tineret.
Aprobarea hotărârii de urgență va demonstra angajamentul administrației locale față de dezvoltarea comunității, va menține o relație pozitivă cu cetățenii și partenerii locali și va contribui la menținerea unei imagini favorabile pentru județ.

	[bookmark: _Hlk48727950]Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului): 
Anual prin Hotărârea de aprobare a bugetului județului se alocă fonduri pentru cofinanţarea programelor şi proiectelor culturale din județul Cluj.
Beneficiarul furnizează Autorităţii Finanţatoare toate informaţiile referitoare la derularea Proiectului. Autoritatea Finanţatoare poate solicita oricând beneficiarului informaţii cu privire la stadiul activităţilor, beneficiarul având obligaţia să răspundă în scris oricărei solicitări a acesteia în termen de 5 zile lucrătoare.
Beneficiarul va transmite Autorităţii Finanţatoare informaţii privind derularea Proiectului şi utilizarea sumelor primite. Beneficiarul are obligaţia de a sprijini şi promova imaginea Consiliului Județean Cluj, includerea pe materialele şi produsele de promovare, precum şi cu ocazia evenimentelor şi acțiunilor desfăşurate pe durata Proiectului. Beneficiarul are obligaţia de a transmite Autorităţii Finanţatoare, respectiv Serviciului Relații Publice, cu 10 zile lucrătoare înainte de data începerii  proiectului, o informare scrisă – comunicat de presă  privind data şi locul exact al desfăşurării  proiectului.
Autoritatea finanţatoare va putea, pe tot parcursul derulării Proiectului să facă publice, în modul în care va considera necesar, următoarele:
- obiectivele şi durata Proiectului;
- finanţarea acestuia de către autoritatea finanţatoare;
- activităţile efectuate în cadrul Proiectului;
- rezultatele obţinute.
Beneficiarul răspunde pentru realizarea obligaţiilor contractuale şi suportă pagubele cauzate autorităţii finanţatoare, ca urmare a oricăror acţiuni sau omisiuni legate de realizarea contractului şi care îi sunt imputabile 

	Prezentul proiect de hotărâre nu are impact financiar asupra bugetului judeţului, suma de 1.200 mii lei fiind aprobată prin Hotărârea Consiliului Județean Cluj nr. 65/2026

	Secțiunea a 4-a - Concluzii/propuneri:  

	În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește / nu îndeplinește cerințele tehnice specificate la Secțiunea a 2-a”

	
	Prenume și nume
	Data
	Semnătura

	Avizat: director general 
	Cristina Șchiop
	16.06.2026
	

	Verificat: șef serviciu
	Dorina Maier
	16.06.2026
	

	Elaborat: consilier
	Andreea Ciceo
	16.06.2026

	CIRCUIT PROIECT DE HOTĂRÂRE 
privind nominalizarea pe beneficiari a sumei de 1.200.000 lei aprobată prin Hotărârea Consiliului Județean Cluj nr. 65/2026 la Capitolul 67.02 Alte Acțiuni de Cultură


	1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate

	 
Compartimentele de resort nominalizate
(Direcția/serviciul)
	Datele de întocmire și depunere a rapoartelor de  specialitate

	Semnătura persoanelor competente pentru nominalizare/
stabilire date de întocmire
	Raport întocmit/
Refuz întocmire raport/
semnătură

	Direcția Generală Buget Finanțe Resurse Umane
	17.06.2026
	
	Raport întocmit

	

	2. Transmitere proiect pentru acordarea avizului de legalitate de către consilierul juridic din cadrul Direcției Juridice

	Numele și prenumele consilierului juridic

	Semnătura persoanei competente pentru nominalizare
	Aviz acordat/
Refuz aviz/
 semnătură

	Groza Raluca
	
	avizat

	

	3. Transmitere proiect în vederea avizării pentru legalitate de către   secretarul general al judeţului

	Numele și prenumele secretarului general al județului

	Caracterul normativ sau individual al proiectului
	Avizul acordat/
Refuz aviz/
semnătură

	Simona Gaci
	individual
	avizat

	

	4. Transmitere proiect pentru adoptarea avizului/avizelor comisiei/comisiilor de specialitate nominalizate

	Comisia de specialitate  nominalizată

	Data de întocmire și depunere a avizului

	Semnătura persoanelor competente pentru nominalizare/
stabilire date de întocmire
	Avizul adoptat/
Aviz implicit favorabil


	2

